Burjassot celebra la Festa de l’1 de Maig
2025-07-24

L’Ajuntament de Burjassot vol celebrar amb tota la ciutadania del municipi la tradicional festa de l’1 de maig. Per açò, des de la Regidoria de Festes, dirigida per Manuel Pérez Menero, s’ha organitzat una vesprada festiva de la qual gaudir entre familiars i amics.

A partir de les 20:30 h, la Plaça de l’Ajuntament serà el punt de trobada per a totes aquelles persones que vulguen gaudir d’una apetitosa degustació d’embotit, amb la seua corresponent beguda. A més, el multitudinari berenar estarà amenitzada per la música d’una orquestra.

Com és habitual, en l’organització i desenvolupament d’aquesta festa col·laboren nombroses entitats festives de Burjassot. Enguany ho farà l’Agrupació de Falles, la Clavaria de Sant Roc 2015, la Clavaria de la Mare de Déu de la Cabeza, la Clavaria de l’Encuentro, les comissions festives Capità Uribarry, 613 Vivendes i Santa Gema, la Penya El Coet i l’Associació Al Andalus 25.